Noves jornades de donació de sang a Burjassot, el 2 i el 15 d’abril
2025-07-24

Després de les festes falleres i de Setmana Santa, el Centre de Transfusió de sang de la Comunitat Valenciana torna a visitar Burjassot en dos jornades en les quals demana la col·laboració de la ciutadania.

Així, a l’abril, hi haurà jornades de donació de sang a Burjassot el dimarts dia 2, concretament al Centre d’Especialitats (c/ Beniferri s/n), de 16.30 a 20.30 hores i el dilluns dia 15, al centre de salut del carrer Rubert i Villó, de 16.30 h a 20.30 h i al vestíbul de l’Ajuntament, de 17.00 a 20.30 hores.

La sang és un element vital que no es pot fabricar i, per este motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.